EkBass/fiwiki-20250220-pages-articles huggingface dataset:
Kärdlan lentoasema

Kärdlan lentoasema () sijaitsee Virossa Hiidenmaan saarella. Se palvelee Kärdlan kaupunkia ja koko Hiidenmaan maakuntaa. Lentoasema sijaitsee seitsemän kilometriä Kärdlasta itään. Lentoasemalla on yksi asfalttipäällysteinen kiitotie (14/32), jonka mitat ovat 1520x30m. Kiitotie uusittiin vuonna 1998. Kärdlan lentoasema avattiin vuonna 1963. Seuraavien vuosien aikana lentoliikenne oli runsasta, ja säännöllisiä lentoja oli Tallinnaan, Haapsaluun, Vormsiin, Kuressaareen, Riikaan, Viljandiin sekä Tarttoon. Lisäksi lennettiin tilauslentoja Murmanskiin, Vilnaan ja Kaunasiin. Vuonna 1987 Kärdlan lentoaseman kautta kulki 24 335 matkustajaa. Matkustajien määrä kuitenkin laski Viron itsenäistyttyä vuonna 1991, ja vuonna 1995 lentoaseman kautta kulki vain 727 matkustajaa. Sittemmin matkustajamäärät ovat kuitenkin kääntyneet uudelleen nousuun, ja vuonna 2016 lentoaseman kautta kulki 7 547 matkustajaa. Kärdlan lentoasemalle on lentänyt 20.6.2016 alkaen Transaviabaltika-yhtiö. 23\. marraskuuta 2001 Enimexin Antonov An-28 tuhoutui maahansyöksyssä Hiidenmaalla, lähellä Paladen kylää ollessaan matkalla Tallinnasta Kärdlaan. Koneessa oli 17 henkilöä, joista kaksi sai surmansa.Viron sisäministeriön tiedote 23.11.2001 Planecrash.info ==Lentoasemakoodit== *IATA: KDL *ICAO: EEKA === Viitteet === ==Aiheesta muualla== *hiiumaa.ee - tietoa Kärdlan lentoasemasta *Lentoaseman viralliset kotisivut Luokka:Viron lentoasemat Luokka:Hiidenmaan kunta
FK Rubin Kazan

FK Rubin on jalkapalloseura Tatarstanin pääkaupungista Kazanista. Seuran edustusjoukkue pelaa Venäjän valioliigassa. Neuvostoaikoina Rubin ei koskaan pelannut korkeimmalla sarjatasolla. Venäjän valioliigaan se nousi kaudeksi 2003 ja oli debyyttikaudellaan kolmas, mikä tiesi myös UEFA Cup -paikkaa. Kaudella 2004 joukkue jäi sarjassa kymmenenneksi, mutta 2005 sijoittui neljänneksi ja pääsi jälleen UEFA Cupiin. Kaudella 2008 joukkue voitti ensimmäisen kahdesta peräkkäisestä Venäjän-mestaruudestaan, minkä myötä se osallistui ensimmäistä kertaa Mestarien liigaan kaudella 2009–2010. Vuosina 1958–1964 seura tunnettiin nimellä Iskra ja vuosina 1992–1993 nimellä Rubin- TAN. == Saavutukset == * Venäjän mestaruus (2): 2008, 2009 * Venäjän cup: 2012 **Hopeaa: 2009 * Venäjän supercup (2): 2010, 2012 * CIS Cup: 2010 == Entisiä päävalmentajia == * Kurban Berdyjev * Pavel Sadyrin * Roman Šaronov == Lähteet == == Aiheesta muualla == * Seuran sivusto Luokka:Kazanin urheilu Luokka:Venäläiset jalkapalloseurat
Pacta sunt servanda

Pacta sunt servanda () on yksityisoikeuden ja kansainvälisen oikeuden periaate, jonka mukaan sopimuksessa sovitut ehdot velvoittavat osapuolia lakiin verrattavalla tavalla. Luokka:Latinankieliset fraasit Luokka:Sopimusoikeus
Maslenitsa

thumb|Maslenitsan juhlintaa Melbournessa Australiassa. Maslenitsan viettoon kuuluu maslenitsa-olkinuken polttaminen. Maslenitsa (, sanasta масло, voi) on itäslaavilainen juhla, jonka alkuperä on pakanallisissa ajoissa. Sitä vietetään seitsemännellä viikolla ennen pääsiäistä, juuri ennen kristittyjen suurta paastoa, ja se vastaa siten Suomen laskiaista. Juhlan viettoon kuuluu herkuttelu rasvaisilla ohukaisilla ja muilla ruoilla, minkä vuoksi sitä kutsutaan myös nimillä bliniviikko ja voiviikko. Maslenitsan alkuperä on kaksijakoinen: pakanallinen ja kristillinen. Slaavilaisessa muinaisuskossa maslenitsaa vastasi talven loppumisen ja auringon juhla. Kristinuskon tulo antoi maslenitsalle monien muiden juhlien tapaan uuden merkityksen, ja siitä tuli paaston alkamisen juhla. Uskonnollisille ortodokseille lihansyönti on kiellettyä jo maslenitsan aikana, minkä vuoksi maslenitsaviikkoa kutsutaan myös nimellä "lihaton viikko" (). Suuren paaston aikana kiellettyjä ovat lihan lisäksi kala, maitotuotteet ja munat sekä juhlat, tanssiminen ja maallinen musiikki. Maslenitsa on siten viimeinen tilaisuus nauttia herkkuruoasta ja huvituksista ennen paastonaikaa. Keskeisessä osassa maslenitsan viettoa ovat blinit, venäläiset ohukaiset, joiden usein katsotaan symboloivan aurinkoa. Ne valmistetaan voista, munista ja maidosta, jotka ovat paaston aikana kiellettyjä ruokia. Perinteisesti maslenitsan aikana järjestetään myös naamiaisia sekä harrastetaan lumisotaa, rekiajeluja, kelkkailua ja keinumista. Joillakin alueilla kullekin maslenitsan päivälle on määrätty oma ajanvietteensä: yhtenä päivänä kyläillään, toisena huvitellaan ja kolmantena herkutellaan. Juhlan maskotti on kirkasvärisesti puettu, oljista valmistettu maslenitsa-nukke. Sunnuntai-iltana juhla huipentuu nuken riisumiseen ja polttamiseen kokossa. Kaikki jäljelle jääneet blinit heitetään myös tuleen. Maslenitsa-nuken tuhka levitetään lopuksi lumeen antamaan seuraavan vuoden sadolle hyvä kasvu. Ihmiset pyytävät anteeksi toisiltaan ja suuri paasto alkaa. Maslenitsan viimeistä päivää kutsutaankin sovintosunnuntaiksi. Neuvostoaikana maslenitsan vietto estettiin, kuten kaikkien muidenkin uskonnollisten juhlien. Perestroikan jälkeen juhla otettiin uudelleen käyttöön. Juhlaa vietetään myös monissa maissa, joissa on huomattava venäläinen vähemmistö, mutta juhlinta saattaa rajoittua vain yhteen päivään. == Aiheesta muualla == * Kevään juhlat, laskiainen ja pääsiäinen Luokka:Kristilliset juhlapäivät Luokka:Venäjän juhlapäivät Luokka:Kevään juhlapäivät Luokka:Laskiainen
Yhdysvaltain presidentinvaalit 2000

Yhdysvaltain vuoden 2000 presidentinvaalit pidettiin 7. marraskuuta 2000. Republikaanisen puolueen ehdokas, Texasin istuva kuvernööri George W. Bush, joka on aikaisemman presidentin George H. W. Bushin poika, voitti demokraattien ehdokkaan, istuvan varapresidentin Al Goren. Vaalien tuloksen ratkeaminen kesti 12. joulukuuta asti. Floridassa pieni voittomarginaali aiheutti pakollisen äänten uudelleenlaskennan ja laskentatilanne päätyi lopulta Yhdysvaltain korkeimpaan oikeuteen. Oikeuden päätös (5-4) 12. joulukuuta lopetti uudelleenlaskennat, jolloin Floridan äänet laskettiin Bushille, joka siten voitti vaalit. Tämä oli neljäs kerta Yhdysvaltojen historiassa, kun voittanut ehdokas ei saanut äänienemmistöä. == Floridan tuloksen viivästyminen == Vaalien lopullisen tuloksen ratkeaminen jäi riippumaan Floridasta, jossa pieni voittomarginaali aiheutti pakollisen äänten uudelleenlaskennan. Tietyissä piirikunnissa aloitettiin lakiteitse lisää uudelleenlaskentoja, ja lopulta kiista päätyi Yhdysvaltain korkeimpaan oikeuteen. Oikeuden päätös (5-4) 12. joulukuuta lopetti uudelleenlaskennat, jolloin Floridan äänet laskettiin Bushille ja tämä voitti siten vaalit. Äänieroksi Floridassa saatiin ehdokkaiden välillä 537 ääntä. Floridan osavaltion äänet (25 valitsijamiestä) Ehdokas Äänet Prosentti Puolue George W. Bush 2 912 790 48,850 Republikaanit Al Gore 2 912 253 48,841 Demokraatit Ralph Nader 97 421 1,633 Vihreät Patrick J. Buchanan 17 412 0,292 Reformipuolue Harry Browne 16 102 0,270 Libertaarit John Hagelin 2 274 0,038 Luonnonlain puolue Howard Phillips 1 378 0,023 Perustuslakipuolue Muut 3 027 0,051 – Yhteensä 5 962 657 100 – Lähde: CBSCBS_Florida" == Lopputulokset == * George W. Bush, Republikaanit, 50 460 110 ääntä 47,9 %, 271 valitsijamiestä * Al Gore, Demokraatit, 51 003 926 ääntä 48,4 %, 266 valitsijamiestä * Ralph Nader, Vihreät, 2 883 105 ääntä 2,7 %, ei valitsijamiehiä * Pat Buchanan, Reformipuolue, 449 225 ääntä 0,4 %, ei valitsijamiehiä * Harry Browne, Libertaarit, 384 516 ääntä 0,4 %, ei valitsijamiehiä * Howard Phillips, Perustuslakipuolue, 98 022 ääntä 0,1 %, ei valitsijamiehiä * John Hagelin, Luonnonlain puolue, 83 702 ääntä 0,1 %, ei valitsijamiehiä * muut 54 652 ääntä 0,1 % * yhteensä 105 417 258 ääntä 100 % 538 valitsijamiestä * voittoon tarvittavat valitsijamiehet 270 Luokka:Vuoden 2000 vaalit Presidentinvaalit 2000 Luokka:Bill Clintonin presidenttikausi == Lähteet == == Aiheesta muualla ==
Blini

Blini () eli linni on venäläinen ohukainen, johon käytetään yleensä vehnäjauhoja ja tattarijauhoja. Venäjän ulkopuolella blini tarkoittaa hapatetusta hiivataikinasta tehtyjä ohukaisia. Blinien kanssa nautitaan usein voisulaa, smetanaa tai kermaviiliä, hienonnettua sipulia ja mätiä tai kaviaaria. Yksi versio blineistä on perunablinit. Ne täytetään perunamuusilla, kääritään rullalle ja paistetaan rasvassa. Sana blin on muotoutunut sanasta mlin, joka tarkoittaa myllyä. Pakanallisina aikoina blinit olivat omistettuja slaavien auringonjumala Jarilolle. Venäjällä blinejä voidaan nauttia myös jälkiruokana. Niistä voidaan käyttää myös nimitystä "blintšiki" (). Täytteenä käytetään esimerkiksi hilloa, marjoja, suklaakastiketta tai hunajaa. Helmikuussa järjestettävän maslenitsa-viikon aikana blinit ovat perinteinen pääruoka. Venäjällä on ravintoloita, joiden ruokalista perustuu pääasiassa blineihin - sekä suolaisiin että makeisiin, ja ne ovat suosittuja, koska hinnat ovat tavallisesti kohtuulliset. Esimerkiksi Pietarin pääkadulla Nevski Prospektilla tällaisia ravintoloita on useita. Suomalaisissa ravintoloissa tarjottavat blinit ovat huomattavasti venäläistä versiota paksumpia ”tattarikakkuja”, eikä niitä tarjoilla makeiden täytteiden kanssa. Suomessa on syöty blinejä ainakin 1800-luvulta alkaen. Blinit ovat mahdollisesti peräisin jo esihistoriallisista ajoista ja ensimmäisiä jauhoista valmistettuja ruokia. Monilla kansoilla on samanlaisia ruokalajeja: venäläisillä blinit, ranskalaisilla "crêpes", suomalaisilla ohukaiset, amerikkalaisilla "pancakes". ==Lähteet== == Aiheesta muualla == Luokka:Venäläinen keittiö Luokka:Suolaiset leivonnaiset Luokka:Seulonnan keskeiset artikkelit
Miki Biasion

Massimo ”Miki” Biasion (s. 7. tammikuuta 1958 Bassano del Grappa, Italia) on entinen italialainen rallikuljettaja ja kaksinkertainen ralliautoilun maailmanmestari vuosilta 1988 ja 1989. Hänen mestaruusvuosien ajokkinaan oli Lancia. == Ura == Biasion nousi rallikansan tietoisuuteen 1980-luvun alussa, kun hän voitti sekä Italian että Euroopan mestaruuden vuonna 1983 Lancia 037:lla. 80-luvun puolivälissä hän siirtyi Lancian tehdaskuljettajaksi rallin MM-sarjaan, kun talli haki uutta lähtöä heidän tähtikuljettaja Henri Toivosen kuolemaan johtaneen onnettomuuden jälkeen. Biasion voitti kaksi maailmanmestaruutta ja parhaimmillaan hän voitti melkein kolmasosan kilpailuista. Hänestä tuli toinen rallikuljettaja, joka onnistui puolustamaan menestyksekkäästi maailmanmestaruuttaan (ensimmäinen oli Juha Kankkunen). Biasion ei 1990-luvulla ollut enää huipussaan. Loppuvaiheessa hän siirtyi Fordin talliin ja lopetti kuljettajanuransa vuoden 1995 lopussa. Biasion on ainoa italialainen, joka on voittanut FIA:n rallin maailmanmestaruuden. Aiemmin Sandro Munari voitti FIA Cupin ennen kuljettajien maailmanmestaruussarjan perustamista. == Rallin MM-sarjan tulokset == Vuosi Talli Auto 1 2 3 4 5 6 7 8 9 10 11 12 13 14 Sijoitus Pisteet 1980 Miki Biasion Opel Ascona MON SWE POR KEN GRC ARG FIN NZL ITA Kesk. FRA GBR CIV - 0 1981 Hawk Racing Club Opel Ascona 400 MON SWE POR KEN FRA GRC ARG BRA FIN ITA 6 CIV GBR 33. 6 1982 Conrero Opel Ascona 400 MON SWE POR KEN FRA GRC NZL BRA FIN ITA 8 CIV GBR 49. 3 1983 Jolly Club Totip Lancia Rally 037 MON SWE POR KEN FRA GRC NZL ARG FIN ITA 5 CIV GBR 21. 8 1984 Jolly Club Totip Lancia Rally 037 MON 6 SWE POR 4 KEN FRA 2 GRC Kesk. NZL ARG FIN ITA 3 CIV GBR 6. 43 1985 Jolly Club Lancia Rally 037 MON 9 SWE POR 2 KEN FRA Kesk. GRC NZL ARG FIN ITA 6 CIV GBR 12. 23 1986 Martini Lancia Lancia Delta S4 MON Kesk. SWE POR Kesk. FRA Kesk. GRC 2 NZL 3 ARG 1 FIN CIV ITA 3 GBR USA 5. 47 Lancia Rally 037 KEN Kesk. 1987 Martini Lancia Lancia Delta HF 4WD MON 1 SWE POR 8 KEN FRA 3 GRC 7 USA 2 NZL ARG 1 FIN CIV ITA 1 GBR 2. 94 1988 Martini Lancia Lancia Delta HF 4WD MON Kesk. SWE 1. 115 Lancia Delta Integrale POR 1 KEN 1 FRA GRC 1 USA 1 NZL ARG 2 FIN CIV ITA 1 GBR 1989 Martini Lancia Lancia Delta Integrale SWE MON 1 POR 1 KEN 1 FRA GRC 1 NZL ARG FIN 6 AUS 1. 106 Lancia Delta Integrale 16V ITA 1 CIV GBR 1990 Martini Lancia Lancia Delta Integrale 16V MON 3 POR 1 KEN Kesk. FRA GRC 3 NZL ARG 1 FIN AUS ITA Kesk. CIV GBR 3 4\. 76 1991 Martini Lancia Lancia Delta Integrale 16V MON 2 SWE POR 3 KEN Kesk. FRA GRC 3 NZL ARG 2 FIN AUS ITA 2 CIV ESP GBR Kesk. 4\. 69 1992 Ford Motor Co Ford Sierra RS Cosworth 4x4 MON 8 SWE POR 2 KEN FRA 7 GRC 3 NZL ARG FIN 5 AUS ITA 4 CIV ESP GBR 5 4\. 60 1993 Ford Motor Co Ford Escort RS Cosworth MON 3 SWE POR 2 KEN FRA 7 GRC 1 ARG 2 NZL Kesk. FIN AUS Kesk. ITA Kesk. ESP 4 GBR 4. 76 1994 Ford Motor Co Ford Escort RS Cosworth MON 4 POR 3 KEN FRA 5 GRC Kesk. ARG Kesk. NZL Kesk. FIN ITA 3 GBR Kesk. 6\. 42 == Lähteet == == Aiheesta muualla == * Profiili eWRC-sivustolla Luokka:Italialaiset ralliautoilijat Luokka:Rallin maailmanmestarit Luokka:Rallin Euroopan-mestarit Luokka:Vuonna 1958 syntyneet Luokka:Elävät henkilöt
Pannukakku

pienoiskuva|Uunissa valmistettua pannukakkua hillon ja kahvin kera. Pannukakku on taikinasta valmistettu leivonnainen, joka paistetaan rasvassa paistinpannulla tai uunissa. Pannukakkutaikina koostuu tavallisesti munista, jauhoista ja jostakin nesteestä. Pannukakku tunnetaan ympäri maailman. Se tarjotaan kylmänä tai kuumana yleensä makeiden lisukkeiden, kuten hillon, kermavaahdon, sokerin, siirapin tai marjojen, kanssa. Ohukaisiksi kutsutaan usein pannukakun kaltaisia mutta ohuempia leivonnaisia. Ohukaisen ja pannukakun raja on joskus epäselvä, koska pannukakku- ja ohukaiskulttuuri vaihtelee eri maissa suuresti. Suomessa pannukakku on selvästi ohukaisia paksumpi, ja se paistetaan yleensä uunissa. Lisäksi pannukakku on Suomessa muista maista poiketen usein neliskulmainen, kun taas ohukaiset ovat pyöreitä. Yleensä pannukakku valmistetaan vehnäjauhoista. Pannukakkuun voidaan saada makuvivahteita laittamalla siihen hunajaa tai vaniljaa. Nesteenä saatetaan käyttää maitoa, vettä tai olutta. Variaatioita ovat esimerkiksi maissijauhoista valmistetut yhdysvaltalaiset pannukakut sekä Saksassa ja Puolassa yleiset perunapannukakut. Joissakin maissa, kuten Egyptissä, Kanadassa ja Yhdysvalloissa, pannukakkuihin lisätään kohotusainetta, kuten soodaa tai leivinhiivaa. Itäeurooppalaiset tattarijauhosta tehdyt blinit kuuluvat tähän ryhmään. Etiopialaisen injera-pannukakun annetaan fermentoitua samanlaisen kohotusvaikutuksen aikaansaamiseksi. Amerikkalainen pannukakku on litteä ja ohukaisen muotoinen, hieman makea herkku. ==Suomalaisia pannukakkumuunnelmia== Ahvenanmaan pannukakun valmistuksessa käytetään manna- tai riisipuuroa sekä kardemummaa. Etelä- ja keskipohjalainen kropsu voidaan tehdä vehnäjauhojen sijasta ohrasta, ja se voi olla makea tai suolainen ruoka. Eräässä suolaisessa versiossa taikinapellin päälle ripotellaan ennen paistamista rapeaksi paistettuja sianlihakuutioita. Perunakropsu tehdään perunasoseesta, imelletystä perunalaatikkomassasta tai raastamalla jauhotaikinaan raakaa tai kypsää perunaa. Raastetusta perunasta tehty pannukakku tunnetaan Varsinais-Suomessa nimellä riivattu ( = repiä, raastaa) ja Keski-Pohjanmaalla nimellä riiviröpö. Yksi tunnetuimmista suomalaisista pannukakkuresepteistä on Maailman paras pannukakku, jossa aineksina on maitoa, vehnäjauhoja, sokeria, kananmunia, leivinjauhetta, vaniljasokeria, margariinia ja suolaa. == Lähteet == ==Aiheesta muualla== Luokka:Leivonnaiset Luokka:Seulonnan keskeiset artikkelit
Prinssi Edward (Edinburghin herttua)

Prinssi Edward, Edinburghin herttua (Edward Antony Richard Louis Mountbatten- Windsor; s. 10. maaliskuuta 1964) on Yhdistyneen kuningaskunnan kuningattaren Elisabet II:n nuorin lapsi ja kuningas Charles III:n veli. Edwardille myönnettiin vuonna 1999 Wessexin jaarlin arvonimi ja vuonna 2019 Forfarin jaarlin arvonimi. Vuonna 2023 kuningas Charles III nimesi hänet Edinburghin herttuaksi hänen syntymäpäivänänsä. == Koulutus ja työura == Edward valmistui Cambridgen yliopistosta vuonna 1986 pääaineenaan historia. Hän oli Britannian historian kolmas kuninkaallinen, jolla on yliopistotason koulutus. Yliopiston jälkeen prinssi Edward toimi lyhyen aikaa merivoimissa, mutta siirtyi pian teatterialalle ja työskenteli muun muassa Andrew Lloyd Webberin yhtiössä. Myöhemmin hän alkoi toimia televisiotuottajana ja perusti oman tuotantoyhtiön vuonna 1993. Tuottajauransa aikana Edwardin syytettiin käyttäneen hyväkseen asemaansa, sillä kuninkaallisen perheen jäsenenä hänellä on pääsy muun muassa Windsorin linnan kuninkaallisiin arkistoihin, joita hän saattoi käyttää ohjelmiensa aineistona. Edwardin tuotantoyhtiö kärsi talousvaikeuksista alusta lähtien. Vuonna 2002 prinssi Edward ilmoitti lopettavansa tuottajan työt keskittyäkseen edustustehtäviinsä ja tukeakseen äitiään tämän 50-vuotishallitsijajuhlan aikana. == Avioliitto == Edward solmi 19. kesäkuuta 1999 avioliiton Sophie Rhys-Jonesin kanssa. Hääpäivänä kuningatar Elisabet II myönsi Edwardille Wessexin jaarlin arvonimen, ja hänen puolisostaan tuli siten Wessexin kreivitär. Arvonimi rikkoi perinteen, jonka mukaan hallitsijan pojille oli aina myönnetty herttuan arvonimi. Edinburghin herttualla ja herttuattarella on kaksi lasta, tytär Louise Windsor (s. 8. marraskuuta 2003) ja poika James Windsor (s. 17. joulukuuta 2007).BBC Pariskunta on esittänyt toivomuksen, että heidän lapsiaan nimitettäisiin kuten jaarlin lapsia eikä kuten hallitsijan lapsenlapsia vähentääkseen jälkeläisiltään kuninkaallisten arvonimien tuomaa taakkaa. Virallisesti Lady Louise Windsor onkin hänen kuninkaallinen korkeutensa Wessexin prinsessa Louise ja Severnin varakreivi hänen kuninkaallinen korkeutensa Wessexin prinssi James, mutta näitä titteleitä ei käytetä. == Edustustehtävät == Jo ennen isänsä kuolemaa prinssi Edward oli ottanut hoitaakseen omien edustustehtäviensä lisäksi myös isälleen Philipille kuuluvia tehtäviä, joista tämä oli halunnut luopua korkean ikänsä vuoksi. Edward toimii muun muassa Kansainyhteisön kisojen liitossa ja maan paralympiaisten tukijana. Edwardin edustustehtävät liittyvät yleensä hänen harrastuksiinsa taiteeseen ja urheiluun. File:Coat of Arms of Edward, Earl of Wessex.svg File:Combined Coat of Arms of Edward and Sophie, the Earl and Countess of Wessex.svg File:Royal Standard of Prince Edward, Duke of Edinburgh.svg File:Royal Monogram of Prince Edward of Great Britain.svg == Lähteet == == Aiheesta muualla == Luokka:Yhdistyneen kuningaskunnan kuninkaalliset Luokka:Prinssit Luokka:Vuonna 1964 syntyneet Luokka:Elävät henkilöt
Doom (lautapeli)

Doom-lautapeli (Doom: The Boardgame) on Space Hulkin tapainen, aiheeltaan Doom-tietokonepeliin perustuva lautapeli. Doom-lautapeli julkaistiin vuonna 2004 (suomeksi 2005) ja lisäosa vuonna 2005. Pelissä yksi pelaaja ohjaa hirviöitä ja muut pelaajat pelaavat häntä vastaan ohjaten avaruusjalkaväen sotilasta. Lisäosassa esitellään myös tietokonepelistä tuttu death match -pelimuoto, jossa sotilaat taistelevat toisiaan vastaan. ==Pelin kulku== Pelilauta rakentuu toisiinsa liitettävistä, ruudutetuista pahvilaatoista, jotka muodostavat käytäväverkoston ovien, tynnyreiden ja muiden elementtien kanssa. Käytävissä liikkuu sotilaiden lisäksi erilaisia hirviöitä, liikkuminen tapahtuu ruudukon mukaisesti. Pelilauta on kokonaisuudessaan tiedossa vain hirviöpelaajalle, joka paljastaa lautaa sotilaiden etenemisen mukaan. Pelaaminen tapahtuu vuoroissa, jonka aikana sotilaat saavat liikkua kahdesti, liikkua ja ampua tai seistä paikallaan ja ampua kahdesti. Sotilaiden suoritettua vuoronsa hirviöpelaaja liikuttaa yksiköitään kerran ja hyökkää kerran jokaisella nappulallaan. Hirviöpelaaja voi myös pelata lisäksi erilaisia toimintakortteja. ===Sotilaat=== Sotilaat saavat tietyn määrän osumapisteitä, aseita ja panssareita pelin alussa. Käytäviltä löytyy täydennyksiä ominaisuuksiin ja uusia aseita ja ammuksia. Pelin alussa pelaajille arvotaan kortteja, joissa sotilaat saavat erikoisominaisuuksia. Pelaamalla hyvää yhteispeliä ja käyttämällä erikoisominaisuuksien antamia mahdollisuuksia hyvin pelaajien mahdollisuudet voittaa hirviöt kasvavat. ==Tehtävät== Jokainen erä Doom-lautapeliä on jokin pelin mukana toimitettu tai pelaajien itse keksimä tehtävä, jossa käytävistö on suunniteltu etukäteen paperille ja sotilaille annetaan jokin tehtävä, tavallisesti johtolangan hankkiminen ja käytävistöstä pakeneminen. Tehtävän suorittamiseen sotilaille annetaan yrityksiä, frageja, jotka lisääntyvät sotilaan kuollessa. Kuoleman jälkeen sotilas palaa peliin kuolinpaikan lähistölle, kuten tietokonepelissä. Peli päättyy, kun sotilaat suorittavat tehtävän tai hirviöpelaaja onnistuu tappamaan sotilaat riittävän monta kertaa. Tehtäviä voi ketjuttaa, jolloin sotilaat saavat lisää ominaisuuksia selvitessään tehtävästä toiseen. Luokka:Temaattiset lautapelit Luokka:Doom
William Sherring

William D. ”Billy” Sherring (18. syyskuuta 1878 – 5. syyskuuta 1964) oli kanadalainen kestävyysjuoksija. Sherring sijoittui vuoden 1900 Bostonin maratonilla toiseksi. Hänet valittiin edustamaan Kanadaa 1906 kesäolympialaisiin Ateenaan, mutta rautatietyöläisenä hänen oli vaikea rahoittaa matkaansa. Lopulta hän löi vetoa Cicely-nimisen hevosen puolesta ja voitti onnekkaasti, mikä mahdollisti hänen kisamatkansa. Olympiamaratonilla 45-kiloinen Sherring johti lähes koko matkan ja voitti ajalla 2.51.23,6 seitsemän minuutin erolla toiseksi tulleeseen. Olympiavoittonsa jälkeen hän lopetti urheilun ja työskenteli tullivirkailijana vuoteen 1942 saakka, jolloin jäi eläkkeelle. ==Lähteet== ==Aiheesta muualla== * The Beaverin artikkeli Sherringistä Luokka:Kanadalaiset kestävyysjuoksijat Luokka:Kanadalaiset olympiavoittajat Luokka:Vuonna 1878 syntyneet Luokka:Vuonna 1964 kuolleet
Putkilahti

Putkilahti on kylä Jyväskylän Korpilahdella, Keski-Suomen maakunnassa. Kylä valittiin vuoden 1995 kyläksi Suomessahttp://www.putkilahti.net/k951029a.php. Putkilahti on valittu valtakunnallisesti arvokkaaksi maisema-alueeksi. Asukkaita kylässä on vähän yli 200. Sijainti Päijänteen lahtien rantamilla on tuonut lisäksi huomattavan määrän kesäasutusta alueelle. Putkilahden kautta kulkee Korpilahden ja Joutsan välinen seututie 610. == Lähteet == ==Kirjallisuutta== *Suomäki, Pekka (toim.): Häreviä hakamiehiä ja väkeviä vaimoja : Putkilahden kyläkirja. Putkilahden kyläseura, 2003. ISBN 952-91-6117-4. ==Aiheesta muualla== *www.putkilahti.net Luokka:Suomen valtakunnalliset vuoden kylät Luokka:Korpilahden kylät Luokka:Valtakunnallisesti arvokkaat maisema-alueet Suomessa
Koston liekki

Koston liekki (Man on Fire) on Tony Scottin ohjaama elokuva vuodelta 2004. Se pääosissa ovat Denzel Washington, Dakota Fanning, Marc Anthony, Christopher Walken ja Mickey Rourke. Elokuva perustuu löyhästi A. J. Quinnellin romaaniin Man on Fire. Koston liekin budjetti oli noin 70 miljoonaa dollaria. Elokuva tuotti maailmanlaajuisesti yhteensä noin 130,3 miljoonaa. == Näyttelijät == == Arvioita == Turun Sanomien Päivi Valotie kirjoitti Koston liekin olevan arvoiltaan arveluttavan lajityyppinsä parissakin aivan kauhean epämiellyttävä. Vastenmielisintä on hänestä se, miten väkivaltaa ja oman käden oikeutta ylistävä ideologia perustellaan kidnapatun lapsihahmon kautta: ”Jälleen kerran Hollywood näyttääkin julistavan yhtään häpeilemättä sitä, että silmä silmästä ja hammas hampaasta -periaatteen noudattaminen on suorastaan välttämättömyys.” Sen sijaan Elitisti-sivuston Ilja Rautsille se oli liiasta pituudestaan ja sisällön heppoisuudestaan huolimatta varsin mieluisaa katsottavaa ja Tony Scottin vahvin elokuva sitten True Romancen (1994): ”Perustrilleriä pari astetta rankemman yleisasenteen, ohjaajan rymistelykeinojen sekä päätähden karismaattisen roolityön ansiosta elokuvaan uppoutuu helpolla.” == Lähteet == == Aiheesta muualla == * leffatykki.com - Koston liekki (2004) Luokka:Vuoden 2004 yhdysvaltalaiset elokuvat Luokka:Yhdysvaltalaiset toimintatrillerit Luokka:Tony Scottin ohjaamat elokuvat Luokka:Yhdysvaltalaiset romaaneihin perustuvat elokuvat
Kissankello

Kissankello (Campanula rotundifolia) on monivuotinen 10–60 senttimetriä korkea kellokasveihin kuuluva ruoho. Se on kuivien ja aurinkoisten paikkojen, kuten niittyjen, ketojen, mäenrinteiden, kallioiden ja pientareiden kasvi. Kissankello kasvattaa ensimmäisenä vuonna pääjuuren ja matalan lehtiruusukkeen. Toisena vuonna kasvavat kukkaversot, jolloin kasvi myös kehittää uusia ruusukeversoja muodostavia maanalaisia rönsyjä. Kukkaversojen lehdet poikkeavat malliltaan huomattavasti ensimmäisen vuoden ruusukeversojen munuaismallisista lehdistä, jotka yleensä kuihtuvat kukinnan alkaessa kesäkuussa. Kukinta-aikaa kestää kesäkuusta elokuuhun. Kellomaiset kukat ovat nuokkuvia, vaaleansinisiä (harvinaisemmin valkeita) ja kooltaan 10–30 millimetriä. Kissankello esiintyy yleisenä koko Suomessa, myös pohjoisen Lapin tuntureilla metsänrajaakin korkeammalla. Suomessa kissankelloa tavataan viittä alalajia, joiden väliset erot ilmenevät muun muassa koossa, kasvupaikassa ja kukkien lukumäärässä: niittykissankello (Campanula rotundifolia subsp. rotundifolia), tunturikissankello (Campanula rotundifolia subsp. groenlandica), lapinkissankello (Campanula rotundifolia subsp. gieseckiana), metsäkissankello (Campanula rotundifolia subsp. fennica) ja pohjankissankello (Campanula rotundifolia subsp. kemensis). Tunturikissankello on silmälläpidettävä laji. Kissankello on Keski-Pohjanmaan maakuntakukka. == Lähteet == * Retkeilykasvio (toim. Leena Hämet-Ahti, Juha Suominen, Tauno Ulvinen, Pertti Uotila). Luonnontieteellinen keskusmuseo, Kasvimuseo. Helsinki, 1998. 4. p. ISBN 951-45-8167-9. * Uusi värikuvakasvio (toim. Heikki Väänänen; 2. painos: Arto Kurtto). WSOY. Porvoo, 1995. 7. p. ISBN 951-0-15608-6. * Pinkka, Lajintuntemuksen oppimisympäristö: Kissankello (Campanula rotundifolia) * Nettikasvio: Kissankello (Campanula rotundifolia) === Viitteet === == Aiheesta muualla == * Kasviatlas 2022: Kissankellon (Campanula rotundifolia) levinneisyys Suomessa. * Pohjolan kasvien pauloissa: Campanula rotundifolia subsp. rotundifolia - kissankello subsp. niittykissankello * Pohjolan kasvien pauloissa: Campanula rotundifolia subsp. groenlandica - kissankello subsp. tunturikissankello * ITIS: Campanula rotundifolia * United States Department of Agriculture (USDA): Campanula rotundifolia Luokka:Sinikellot Luokka:Suomen maakuntakukat Luokka:Seulonnan keskeiset artikkelit
Laki sähköisistä allekirjoituksista

Laki sähköisistä allekirjoituksista oli 24. tammikuuta 2003 säädetty laki, joka tuli voimaan 1. helmikuuta. Lain tarkoituksena on selkiyttää sähköisten allekirjoitusten käyttöä, tarjontaa ja palvelujen tarjoajien velvollisuuksia muun muassa tietosuojan osalta. Lain mukaan sähköinen allekirjoitus on yhtä pätevä kuin perinteinen allekirjoitus. Laki sähköisestä allekirjoituksesta on kumottu lailla vahvasta sähköisestä tunnistamisesta ja sähköisistä luottamuspalveluista (617/2009), joka tuli voimaan 1.9.2009. ==Aiheesta muualla== * http://www.finlex.fi/fi/laki/ajantasa/2003/20030014 Laki kokonaisuudessaan * https://www.finlex.fi/fi/laki/ajantasa/2009/20090617 Laki vahvasta sähköisestä tunnistamisesta ja sähköisistä luottamuspalveluista sähköisestä allekirjoituksesta Luokka:Tietoturva Luokka:Yksityisyys
Matti Lähitie

Matti Lähitie (s. 13. helmikuuta 1985 Pori) on uransa lopettanut suomalainen jalkapalloilija. Hän on pelipaikaltaan puolustava keskikenttäpelaaja tai keskuspuolustaja. Lähitie aloitti uransa FC Jazzissa ja kuului seuran kaikkien aikojen menestyksekkäimpään ikäluokkaan, joka voitti ensimmäisenä porilaisjoukkueena B-juniorien Suomen mestaruuden. Hänen ohellaan joukkueeseen kuuluivat muun muassa Hermanni Vuorinen, Samu Ruisniemi ja Toni Junnila. Vuonna 2002 Satakunnan parhaaksi poikajunioriksi valittu Lähitie edusti kasvattajaseuraansa, kunnes siirtyi talousvaikeuksien takia kuopatusta seurasta FC Lahteen. Lähitie teki liigadebyyttinsä vuonna 2002. Hän kuului pitkään Suomen juniorimaajoukkueiden runkopelaajiin esiintyen 21 maaottelussa. Kesän 2006 Lähitie edusti Vaasan Palloseuraa. Jyväskylän Jalkapalloklubiin hän siirtyi lokakuussa vuonna 2006 aloitettuaan opiskelut Jyväskylän yliopiston liikunta- ja terveystieteellisessä tiedekunnassa. Seinäjoen Jalkapallokerhon riveihin Lähitie siirtyi kaudeksi 2011 ja pelasi siellä vuoteen 2014 asti. Kaudeksi 2015 Lähitie palasi JJK:hon ja toimii seurassa paitsi pelaajana myös juniorien valmennuspäällikkönä.http://www.jjk.fi/uutiset/lahitie-palasi- jjkhon-useampaankin-rooliin/ == Lähteet == Luokka:Suomalaiset jalkapalloilijat Luokka:Vuonna 1985 syntyneet Luokka:Elävät henkilöt
Toni Junnila

Toni Junnila (s. 31. joulukuuta 1984 Pori) on uransa lopettanut suomalainen jalkapalloilija. Hän oli pelipaikaltaan keskikenttäpelaaja. Junnila aloitti uransa FC Jazzissa ja kuului ikäluokkaan, joka voitti ensimmäisenä porilaisjoukkueena B-poikien Suomen mestaruuden. Junnilan ohella joukkueessa pelasivat muun muassa Hermanni Vuorinen, Samu Ruisniemi ja Matti Lähitie. Hän edusti Suomen alle 16-vuotiaiden maajoukkuetta vuonna 2001 Englannissa järjestetyissä alle 16-vuotiaiden EM-kilpailuissa. Junnila on edustanut kasvattajaseuransa lisäksi Tampere Unitedia, FF Jaroa sekä Porin Palloilijoita. Hän on pelannut 121 Veikkausliigan ottelua, ja tehnyt niissä 15 maalia.Veikkausliiga Viitattu 18.2.2014. == Lähteet == == Aiheesta muualla == *Toni Junnilan esittely FF Jaron sivuilla *Toni Junnilan pelaajaesittely, UrheiluSuomi.com Luokka:Suomalaiset jalkapalloilijat Luokka:Vuonna 1984 syntyneet Luokka:Elävät henkilöt
Louise Windsor

Louise Windsor (Louise Alice Elizabeth Mary Mountbatten-Windsor; s. 8. marraskuuta 2003), lady, on Kuningatar Elisabet II:n nuorimman pojan prinssi Edwardin, Edinburghin herttuan ja tämän puolison Edinburghin herttuatar Sophien tytär. http://www.britroyals.com/family.asp?id=louise Hänen veljensä on James Windsor. Vanhempiensa toivomuksesta Lady Louisea ei kutsuta prinsessaksi, vaikka hänellä olisi arvonimeen oikeus, sillä vanhemmat halusivat säästää tytärtään kuninkaallisen arvonimen tuomilta velvollisuuksilta ja rasituksilta. Louise Windsor syntyi kuukauden etuajassa keisarileikkauksella 8. marraskuuta 2003. Lady Louise on kruununperimysjärjestyksessä kuudentenatoista veljensä, isänsä, tämän vanhempien veljien sekä tätinsä ja näiden lasten ja serkkujensa jälkeen. == Lähteet == Luokka:Yhdistyneen kuningaskunnan kuninkaalliset Luokka:Prinsessat Luokka:Vuonna 2003 syntyneet Luokka:Elävät henkilöt
Primorjen piiri (Pietari)

Primorjen piiri () on yksi Pietarin liittokaupungin 18:sta hallintopiiristä. Se sijaitsee Suomenlahden rannalla Pietarin keskustan pohjoispuolella. Piirin pinta-ala on 110 neliökilometriä, ja sen asukasluku on yli puoli miljoonaa.Promorjen piirin sivusto www.rprim.spb.ru ==Kunnallishallintoalueet== Primorjen piiri jakautuu kahdeksaan kunnallishallintoalueeseen. Ne ovat asemaltaan Pietarin keskustan kaupunginosia (munitsipalnyi okrug) lukuun ottamatta piirin läntisintä kunnallishallintoaluetta, Revonnenää, joka on kylä (posjolok). Kunnallishallintoalueet ovat * Lahti-Olkina – Lahta-Olgino (Лахта-Ольгино) * 65. kunnallishallintoalue (65. муниципальный округ) * Tšornaja retška (Чёрная речка) * Komendantski aerodrom (Комендантский аэродром) * Ozero Dolgoje (Озеро Долгое) * Juntolovo (Юнтолово) * 70. kunnallishallintoalue (70. муниципальный округ) * Revonnenä – Lisi Nos (Лисий Нос). ==Lähteet== == Aiheesta muualla == *
Hidalgo (elokuva)

Hidalgo on vuonna 2004 ensi-iltansa saanut yhdysvaltalainen elokuva. Sen on ohjannut Joe Johnston. Pääosissa nähdään Viggo Mortensen, Zuleikha Robinson, Omar Sharif ja Louise Lombard. Elokuvan on käsikirjoittanut John Fusco. Kuvauksesta vastasi Shelly Johnson, leikkauksesta Robert Dalva ja musiikista James Newton Howard. Elokuvan kesto on 145 minuuttia. == Juoni == Elokuvan päähenkilö on Frank, joka oli nuorena erinomainen kestävyysratsastaja. Frank saa kutsun taistelemaan maailman nopeimman ja parhaan hevosen tittelistä hevosensa Hidalgon kanssa, joka on lehmänkirjava mustangiori. Kisa juostaan Lähi-idässä ja matka on 3000 mailia. Frank voittaa kilpailun. == Rooleissa == == Arvioita == Turun Sanomien Tapani Maskula kirjoitti Hidalgon muistuttavan elokuvaa Viimeinen samurai (2003) tai muuten seuraavan samantapaista kaavaa: ”– – surmattujen punanahkojen henkien siunaama kirkasotsainen cowboy lyö yksinään laudalta väärärotuiset vehkeilijät, heinäsirkkalaumat, hiekkamyrskyt ja tappajaleopardit”. Film-O-Holic.com-elokuvasivuston Mari Verho pitää elokuvaa Mortensenin mehukkaan cowboy-hahmon ja hienojen aavikkomaisemien ansiosta tyydyttävänä, mutta samalla julkaisuajankohtaansa Irakin sotavuosiin nähden ideologisesti osoittelevana: ”Hidalgoa on vaikea ottaa harmittomana viihteenä juuri nykyisen maailmanpoliittisen tilanteen takia. – – Konteksti tekee elokuvasta aika vastenmielisen ja väite historiallisesta todenmukaisuudesta kaihertaa läpi koko ylipitkän elokuvan.” == Lähteet == == Aiheesta muualla == * Leffatykin arvostelu * MTV:n arvostelu Luokka:Vuoden 2004 yhdysvaltalaiset elokuvat Luokka:Yhdysvaltalaiset seikkailuelokuvat Luokka:Joe Johnstonin ohjaamat elokuvat Luokka:Elokuvat hevosista
Kirovin piiri (Pietari)

Kirovin piiri () on hallintopiiri Pietarin kaupungissa Venäjällä. Se sijaitsee kaupungin ydinkeskustan eteläpuolella Suomenlahden pohjukassa. Piirissä on satama- ja teollisuusalueita ja noin 320 000 asukasta. Pietarin suursataman toiminnot hallitsevat merkittävää osaa piirin alueesta. ==Kunnallishallintoalueet== Kirovin piiri jakautuu seitsemään kunnallishallintoalueeseen: * Knjaževo Княжево * Uljaala (Ульянка) * Taasnoi (Дачное) * Autuansaari (Автово) * Narva (Нарвский) * Krasnenkaja retška (Красненькая речка) * Morskije vorota (Морские ворота) ==Lähteet== ==Aiheesta muualla== * Kirovin piirin sivusto *
Lubomír Bauer

Lubomír Bauer (s. 23. joulukuuta 1947 Tšekkoslovakiahttps://www.eliteprospects.com/player/131582/lubomir-bauer) on tšekkiläinen entinen jääkiekkoilija, pelipaikaltaan vasen hyökkääjä. Hän pelasi 18 kautena Tšekkoslovakian mestaruussarjassa 584 liigaottelua ja teki 147 maalia. Bauer pelasi Kladnon huippuketjussa Eduard Novákin ja Milan Novýn kanssa 1970-luvulla. Hän pelasi kaudella 1971–1972 Tšekkoslovakian maajoukkueessa. == Seuraura == * TJ Kladno 1965–1968 * Dukla Jihlava 1968–1970 * TJ Kladno 1970–1983 == Mitaleja == * seitsemän Tšekkoslovakian mestaruutta 1969, 1970, 1975, 1976, 1977, 1978, 1980 * Universiadihopeaa 1968 == Lähteet == Luokka:Tšekkoslovakialaiset jääkiekkoilijat Luokka:Vuonna 1947 syntyneet Luokka:Elävät henkilöt
FK Šinnik Jaroslavl

Šinnik () on jalkapalloseura Jaroslavlin kaupungista Venäjältä. Joukkue pelaa nykyisin Venäjän jalkapallon toiseksi korkeimmalla sarjatasolla ykkösdivisioonassa. ==Historia ja saavutukset== Seura on perustettu vuonna 1957 nimellä "Himik", jolla se tunnettiin vuoteen 1960 saakka. Neuvostoliiton mestaruussarjassa se pelasi vuonna 1964. Venäjän liigassa se on parhaimmillaan ollut neljäs, vuonna 1997. Kaudella 2003–2004 se selvisi Venäjän cupissa välieriin. Se on pelannut Venäjän korkeimmalla sarjatasolla kausina 1992, 1997–1999, 2002–2006 ja 2008, ja toiseksi korkeimmalla sarjatasolla kausina 1993–1996, 2000–2001, 2007 ja 2009-2011. ==Aiheesta muualla== * Virallinen sivu Sinnik Luokka:Jaroslavl
Sergei Terehhov

Sergei Terehhov (s. 18. huhtikuuta 1975 Pärnu, Viron SNT, Neuvostoliitto) on entinen virolainen jalkapalloilija. Hän oli pelipaikaltaan vasen laitahyökkääjä.__NOTOC__ Terehhov pelasi vuosina 2000–2004 norjalaisessa SK Brannissa ja 2002–2004 Valkeakosken Hakassa, missä hän voitti myös Suomen mestaruuden. Vuonna 2005 hän siirtyi Venäjän pääsarjaan FK Šinnik Jaroslavliin, missä hän pelasi kaudella 2005 seitsemän liigaottelua ja kaksi cup-ottelua. Elokuussa 2006 Terehhov palasi Veikkausliigaan, tällä kertaa FC Hongan riveihin. Hongan-vuotensa jälkeen Terehhov palasi Viroon ja pelasi FC TVMK:ssa kaksi kautta. Kausina 2009–2013 hän edusti JK Nõmme Kaljua. Terehhov pelasi myös Viron maajoukkueessa, jossa hän teki 94 ottelussa viisi maalia. == Saavutukset == * Suomen mestaruus 2004 * Viron mestaruus 1997–1998, 1998 * Viron cup 1997–1998 * Viron supercup 1998 * Viron hopeapallo 1998 == Lähteet == * Profiili soccerway.com:issa * Profiili transfermakt.co.uk:ssa === Viitteet === == Aiheesta muualla == * Pelaajakortti Veikkausliigan sivuilla Luokka:Virolaiset jalkapalloilijat Luokka:Jalkapallon Suomen mestarit Luokka:Vuonna 1975 syntyneet Luokka:Elävät henkilöt
Milan Chalupa

Milan Chalupa (s. 4. heinäkuuta 1953 Oudolen, Tšekkoslovakia) on tšekkiläinen jääkiekkoilija. Chalupa oli luotettavimpia puolustajia Tšekkoslovakian maajoukkueessa 1970- ja 1980-luvuilla. Hän oli joukkueineen voittamassa kahta olympiahopeaa (Innsbruck 1976, Sarajevo 1984) ja kahta maailmanmestaruutta (1976, 1977) Detroit Red Wings varasi hänet vuoden 1984 varaustilaisuuden 3. kierroksella ja heti seuraavana syksynä Chalupa liittyi Red Wingsin NHL- miehistöön. Ainoaksi jääneen NHL-kautensa aikana Chalupa pelasi 14 NHL-ottelua joissa antoi viisi maalisyöttöä ja istui kolme kahden minuutin jäähyä. Kauden jälkeen Chalupa palasi takaisin Eurooppaan EHC Freiburgin joukkueseen Saksan 2. Bundesliigaan. == Parhaat saavutukset == * Jääkiekon olympiahopea 1976 * Jääkiekon olympiahopea 1984 * Jääkiekon maailmanmestaruus 1976 * Jääkiekon maailmanmestaruus 1977 == Tilastot == 1973–74 Dukla Jihlava ČSHL 6 8 14 1974–75 Dukla Jihlava ČSHL 4 7 11 1975–76 Dukla Jihlava ČSHL OK 5 0 1 1 4 1975–76 MM 9 1 4 5 2 1976–77 Dukla Jihlava ČSHL 5 8 13 KC 7 1 1 2 10 1976–77 MM 10 1 0 1 2 1977–78 Dukla Jihlava ČSHL 39 1 8 9 108 MM 3 1 0 1 0 1978–79 Dukla Jihlava ČSHL 38 3 3 6 38 MM 8 1 2 3 10 1979–80 Dukla Jihlava ČSHL 43 8 6 14 46 6 0 3 3 8 OK 6 0 3 3 8 1980–81 Dukla Jihlava ČSHL 41 2 15 17 34 5 0 1 1 4 MM 5 0 1 1 5 1981–82 Dukla Jihlava ČSHL 41 4 8 12 30 KC 6 0 2 2 4 1981–82 MM 10 0 1 1 2 1982–83 Dukla Jihlava ČSHL 38 9 16 25 36 MM 8 2 1 3 2 1983–84 Dukla Jihlava ČSHL 39 3 11 14 52 OK 7 2 1 3 6 1984–85 Detroit Red Wings NHL 14 0 5 5 6 1984–85 Adirondack Red Wings AHL 1 0 0 0 2 1985–86 EHC Freiburg 2.BL 35 9 22 31 40 16 1 6 7 12 1986–87 EHC Freiburg 2.BL 53 17 38 55 66 1987–88 EHC Freiburg 2.BL 31 9 31 40 36 18 2 22 24 16 1988–89 EHC Freiburg 1.BL 33 6 23 29 24 17 4 7 11 12 1989–90 EHC Freiburg 1.BL 31 0 14 14 24 1989–90 EHC Freiburg 1.BL-Q 10 2 11 13 6 1990–91 EHC Freiburg 1.BL 10 0 1 1 10 1991–92 1992–93 EHC Freiburg 1.BL 5 0 0 0 2 1993–94 HC Dukla Jihlava ČEL 12 0 4 4 == Lähteet == === Lähteet tilastoille === * * * Luokka:Tšekkoslovakialaiset jääkiekkoilijat Luokka:Tšekkoslovakialaiset olympiamitalistit Luokka:Detroit Red Wingsin varaamat pelaajat Luokka:Vuonna 1953 syntyneet Luokka:Elävät henkilöt
Auli Mantila

Auli Mantila (s. 27. toukokuuta 1964 Jyväskylä) on suomalainen elokuvaohjaaja ja kirjailija. Vuosina 2012–2016 hän toimii taiteilijaprofessorina. Mantilan tunnetuimpia elokuvia ovat Neitoperho (1997), Pelon maantiede (2000) ja Ystäväni Henry (2004). Mantilan esikoisromaani Varpunen ilmestyi vuonna 2005. Hän on tehnyt käsikirjoituksia ja ohjauksia myös radioon. Mantilan Yle TV1:lle ohjaama sarja Hopeanuolet palkittiin kahdella Venla-palkinnolla vuonna 2007. Jaana Saarinen sai Ritvan roolistaan parhaan naisnäyttelijän Venlan ja käsikirjoittajat Leea Klemola ja Kaarina Hazard parhaan draamakäsikirjoituksen Venlan. Mantila sai Oma tie -tunnustuspalkinnon Red Carpet -festivaalilla 2023. == Ura == Auli Mantila opiskeli aluksi Jyväskylässä luokanopettajaksi, mutta vaihtoi pian taidekasvatukseen. Vuonna 1990 hän aloitti Taideteollisen korkeakoulun elokuvalinjalla, josta valmistui 1995. Siellä hän solmi läheisen ammatillisen yhteyden opettajansa Matti Ijäksen kanssa, jota Mantila pitää tärkeimpänä mentorinaan. Ijäksen ohella Mantilan töissä usein toistuvia nimiä ovat näyttelijä Leea Klemola ja elokuvaaja Heikki Färm.Jari Kuosmanen: Auli Mantila, teoksessa Vuonna 1994 Mantila toimi apulaisohjaajana Kanerva Cederströmin Työttömän päiväkirjassa ja Pertti Sveholmin Pohjalla-tuotannossa. Samana vuonna valmistui myös Mantilan kuunnelma Marja, josta Matti Ijäs pyysi tekemään televisiokäsikirjoituksen. Mantila päätyi myös ohjaamaan tämän tuotannon, televisioelokuvan Marja (1994). Mantila on toiminut käsikirjoittajana myös Ijäksen elokuvissa Lahja (1997) ja Pala valkoista marmoria (1998), jälkimmäisessä yhdessä Juha Lehtolan kanssa Martti Joenpolven novellin pohjalta. Mantilan ensimmäinen pitkä teatterielokuva oli vuonna 1997 valmistunut Neitoperho. Elokuva sai Humanismin käsi -palkinnon. Vuonna 1999 sai ensi-iltansa Anja Kaurasen samannimiseen romaaniin perustuva Pelon maantiede ja vuonna 2004 Ystäväni Henry. Sittemmin Mantila on toiminut ohjaustyön ohella tuottajana useissa lyhytfiktioissa ja dokumenteissa. == Lähteet == ==Kirjallisuutta== *”Elokuvia tästä maailmasta”, Auli Mantilan haastattelu, Filmihullu 2/2000. *Aihonen, Rita: ”Hetki ennen Henryä”, Auli Mantilan haastattelu, Filmihullu 2/2004. == Aiheesta muualla == * * * Auli Mantila radio-ohjelmassa Kuusi kuvaa, 22.4.2017 Yle Luokka:Suomalaiset elokuvaohjaajat Luokka:Suomalaiset kirjailijat Luokka:Vuonna 1964 syntyneet Luokka:Elävät henkilöt
Kaisa Rastimo

Kaisa Riikka Rastimo (s. 24. heinäkuuta 1961 Helsinki) on suomalainen elokuvaohjaaja. ==Uran alku== Päästyään ylioppilaaksi 1980 Kaisa Rastimo haaveili toimittajan tai kuvataiteilijan urasta. Hän opiskelikin vuoden Vapaassa taidekoulussa, kunnes pääsi toisella yrittämällä Taideteollisen korkeakoulun leikkaajalinjalle. Rastimo opiskeli myös Yleisradion ammattiopistossa, jonka kurssista kuukausi vietettiin Austinin yliopistossa Yhdysvaltain Texasissa. Taideteollisen aikaan hän opiskeli myös Teatterikorkeakoulussa dramaturgiaa, jonka kurssityönä syntynyt käsikirjoitus Lauran huone toteutui Taideteollisen ohjauslopputyönä 1988.Mikko Remes: Kaisa Rastimo, teoksessa Kuinka katosin karkkimaahan (1992) oli tilaustyönä tehty dokumenttielokuva vuosia bulimiasta kärsineen Leea Klemolan ajatuksista, joiden lisäksi kuvattiin pikkutyttöjen kauneusleikkejä ja haastateltiin yläkouluikäisiä tyttöjä ja italialaisia nuoria naisia. Rastimon ensimmäinen pitkä näytelmäelokuva Suolaista ja makeaa (1995) on ironinen ja koominen kuvaus riuduttavasta parisuhteesta. Helvi Hämäläisen romaaniin perustuva Säädyllinen murhenäytelmä valmistui 1998 ja toi valtion laatutukipalkinnon ja kahdeksan Jussi-ehdokkuutta. Vuonna 2002 oli vuorossa Sinikka ja Tiina Nopolan tarinaan perustuva Heinähattu ja Vilttitossu ja vuonna 2008 tytöstä ja koirasta kertova lastenelokuva Myrsky. ==Poliittinen toiminta== Rastimo toimi vuosina 2008–2012 kaupunginvaltuutettuna Espoossa. Marraskuussa 2010 Rastimo siirtyi vihreiden valtuustoryhmästä SDP:n ryhmään turhauduttuaan omien sanojensa mukaan ”vihreiden politiikkaan, joka suosii hakkerointia, mutta ei puolusta tekijänoikeuksia”. == Filmografia == * Lauran huone (1988) * Ajatusrikolliset (1989) * Kuinka katosin karkkimaahan (1992) * Suolaista ja makeaa (1995) * Säädyllinen murhenäytelmä (1998) * Heinähattu ja Vilttitossu (2002) * Myrsky (2008) == Palkinnot ja tunnustukset == *1988 Risto Jarva- palkinto elokuvalle Lauran huone *1990 Valtion laatutukipalkinto elokuvalle Ajatusrikolliset *1992 Valtion laatutukipalkinto elokuvalle Kuinka katosin Karkkimaahan *1995 Valtion laatutukipalkinto elokuvalle Suolaista ja makeaa *1995 Helsingin kaupungin kulttuuripalkinto *1998 Valtion laatutukipalkinto elokuvalle Säädyllinen murhenäytelmä *2002 Nuoret Kotkat luovuttivat Vuoden lapsiteko -palkinnon elokuvalle Heinähattu ja Vilttitossu *2002 Espoon kaupungin kulttuuripalkinto *2002 Vuoden 2002 Espoon Ella *2003 Valtion Suomi- palkinto *2008 Parhaan eurooppalaisen lastenelokuvan palkinto elokuvalle Myrsky Schlingelin kansainvälisillä lastenelokuvafestivaaleilla Saksassa *2008 Laterna Magica -palkinto *2022 taiteilijaeläke == Lähteet == == Aiheesta muualla == * * Luokka:Suomalaiset elokuvaohjaajat Luokka:Suomen Sosialidemokraattisen Puolueen poliitikot Luokka:Espoon kaupunginvaltuutetut Luokka:Vihreän liiton poliitikot Luokka:Vuonna 1961 syntyneet Luokka:Elävät henkilöt
Miroslav Dvořák

Miroslav Dvořák (11. lokakuuta 1951 Hlubova, Tšekkoslovakia Viitattu 21.10.2013. – 11. kesäkuuta 2008) oli tšekkiläinen jääkiekkoilija. Hän oli pelipaikaltaan puolustaja. Hän kuoli syöpään 56-vuotiaana. == Peliura == Dvořák aloitti Ceske Budejovice HC:n juniorijoukkueessa uransa vuonna 1967 ja edustusjoukkueessa 1970. Hänet nimettiin nuorten MM-kisojen parhaaksi puolustajaksi 1970. Hän edusti Tšekkoslovakiaa Kanada-cupissa 1976 ja 1981 sekä talviolympialaisissa 1980. Hän voitti kahdeksan mitalia MM-kisoissa vuosina 1974–1979 ja 1982–1983. Dvořák pelasi kaksi kautta Dukla Jihlavan joukkueessa. Hän oli ensimmäinen NHL:ssä pelannut Tšekkoslovakian maajoukkuepelaaja ja hän pelasi NHL-urallaan Philadelphia Flyersin joukkueessa vuosina 1982-1985 193 ottelua, joissa hän teki yhteensä 11 maalia ja 74 maalisyöttöä. == Seuraura == * 1972–74 Dukla Jihlava * 1974–75 Ceske Budejovice HC * 1982–85 Philadelphia Flyers * 1985–87 Kassel EC * 1987–88 Essen-West EHC * 1988–89 Ceske Budejovice HC == Lähteet == Luokka:Tšekkoslovakialaiset jääkiekkoilijat Luokka:Tšekkoslovakialaiset olympiamitalistit Luokka:Philadelphia Flyersin varaamat pelaajat Luokka:Vuonna 1951 syntyneet Luokka:Vuonna 2008 kuolleet
Diana Ossana

Diana Ossana (s. 1937 Saint Louis, Missouri) on yhdysvaltalainen Oscar- palkittu kirjoittaja, joka on yhdessä Pulitzer-palkitun Larry McMurtryn kanssa tehnyt elokuvien ja televisio-ohjelmien käsikirjoituksia sekä kirjoittanut romaaneja vuodesta 1992 lähtien. Ossana ja McMurtry käsikirjoittivat yhdessä vuonna 2005 julkaistun Annie Proulx'n samannimiseen novelliin perustuvan elokuvan Brokeback Mountain, joka voitti muun muassa kolme Oscar-palkintoa, neljä Golden Globea, Kultaisen leijonan ja neljä BAFTAa. Ossana ja McMurtry voittivat itse muun muassa parhaan sovitetun käsikirjoituksen Oscarin, Golden Globen ja Yhdysvaltain kirjoittajien liiton palkinnon sekä parhaan käsikirjoituksen BAFTAn. Ossana oli myös elokuvan tuottaja yhdessä James Schamusin kanssa. ==Aiheesta muualla== * Luokka:Yhdysvaltalaiset kirjailijat Luokka:Yhdysvaltalaiset elokuvatuottajat Luokka:Yhdysvaltalaiset elokuvakäsikirjoittajat Luokka:Yhdysvaltalaiset televisiokäsikirjoittajat Luokka:Parhaan sovitetun käsikirjoituksen Oscar-palkinnon saajat Luokka:Golden Globe -palkinnon saajat Luokka:Amerikanitalialaiset Luokka:Vuonna 1937 syntyneet Luokka:Elävät henkilöt
Yhdysvaltain presidentinvaalit 1996

Vuoden 1996 Yhdysvaltain presidentinvaaleissa ehdokkaina olivat istuva presidentti, demokraatti Bill Clinton sekä republikaani, toisen maailmansodan veteraani Bob Dole. Lisäksi kilpailuun ilmoittautui edellisten vaalien musta hevonen, miljardööri Ross Perot. Dole ei saanut missään vaiheessa kurottua Clintonin etumatkaa kiinni, ja näin istuva presidentti voitti vaalit selvästi. == Tulokset == * Bill Clinton, demokraatit: 47 400 125 ääntä (49,2 %) 379 valitsijamiestä * Bob Dole, republikaanit: 39 198 755 ääntä (40,7 %) 159 valitsijamiestä * Ross Perot, reformi: 8 085 402 ääntä (8,4 %) ei valitsijamiehiä * Ralph Nader, vihreät: 685 297 ääntä (0,7 %) ei valitsijamiehiä == Lähteet == Luokka:Vuoden 1996 vaalit Presidentinvaalit 1996 Luokka:Bill Clintonin presidenttikausi
Frehley’s Comet

Frehley's Comet oli vuosina 1984-1988 toiminut yhdysvaltalainen rocmusiikkia esittänyt yhtye, jonka keulahahmo oli Kiss-yhtyeen alkuperäinen soolokitaristi Ace Frehley. Yhtye julkaisi uransa aikana kaksi studioalbumia ja yhden live- EP:n ennen lopettamistaan. Yhtyeen alkuperäisen kokoonpanon muodostivat Ace Frehley, Anton Fig, Richie Scarlet ja John Regan. Tämä kokoonpano ei levyttänyt mitään, ja debyyttialbumi Frehley's Comet julkaistiin (1987) uuden kitaristin, Tod Howarthin kanssa. Tällä kokoonpanolla levytettiin myös live-EP Live +1, jonka jälkeen rumpali Anton Fig korvattiin Jamie Oldakerilla. Uudella kokoonpanolla nauhoitettiin studioalbumi Second Sighting, joka julkaistiin 1988. Lisäksi yhtyeeltä on ilmestynyt konserttitallenne Live +4, joka on julkaistu VHS-formaatissa, mutta ei koskaan virallisesti CD- tai DVD-muodossa. == Jäsenet == === Viimeisin kokoonpano === * Ace Frehley - kitara, laulu (1984-1988) * Tod Howarth - kitara, kosketinsoittimet, laulu (1986-1988) * John Regan - bassokitara (1984-1988) * Jamie Oldaker - rummut (1988) === Entiset jäsenet === * Anton Fig - rummut (1984-1987) * Richie Scarlet - rytmikitara, laulu (1984-1985) * Billy Ward - rummut (syys-marraskuu 1987) == Diskografia == === Studioalbumit === *Frehley's Comet (1987) *Second Sighting (1988) === Livealbumit === *Live +1 (1988) *Live +4 (1989) === Singlet === *Into the Night (1987 *Insane (1988) *It's Over Now (1988) *Separate (1988) Luokka:Yhdysvaltalaiset rockyhtyeet Luokka:Ace Frehley